Nafarroako Parlamentuko Eledunen Batzarrak, 2019ko irailaren 16an egindako bilkuran, ondoko adierazpena onetsi zuen:

“1. Nafarroako Parlamentuak sakonki deitoratzen du Francisco José Unsáin Collantes Zarrakazteluko bizilagunaren heriotza, zeina Kasedan izandako lan-istripuan hil baitzen, eta bere babes eta elkartasuna adierazten dizkie haren familiari eta lagunei, bai eta laneko istripuren bat pairatu duten pertsona guztiei ere.

2. Nafarroako Parlamentuak orobat adierazi nahi die bere babesa eta elkartasuna Wenceslao Pérez Remón Oibarko bizilagunari, zeina istripu horretan zauritu baitzen hildakoari laguntzen saiatu zenean, eta laster sedatzea opa dio.

3. Nafarroako Parlamentuak uste du beharrezkoa dela eragile guztiak lankidetzan aritzea laneko istripuak ekiditeko prebentzioan. Halaber, enpresei exigitzen die onar dezaten beren ardura dela arau indardunak betearaztea eta prestakuntza eta informazio egokia ematea.

4. Nafarroako Parlamentuak minutu bateko isilunea gordeko du hurrengo Osoko Bilkura arruntaren hasieran, laneko istripu baten biktima berri honen gomutan” (10-19/DEC-00050).

Iruñean, 2019ko irailaren 16an

Lehendakaria: Unai Hualde Iglesias